b'\n_START_ARTICLE_\nGET-ligaen 2015/16\n_START_SECTION_\nNy TV-avtale og m\xc3\xa5lkameraer\n_START_PARAGRAPH_\nDen 13. juni 2015 ble TV 2 og Norges Ishockeyforbund enige om en ny tre-\xc3\xa5rig rettighetsavtale, hvor begge parter har en gjensidig opsjon p\xc3\xa5 et fjerde \xc3\xa5r. Avtalen omfattet blant annet en fortsettelse av de ukentlige hovedkampene og HockeyXtra, mens kamper fra GET-ligaen, HockeyXtra og privatlandskamper vil bli vist p\xc3\xa5 TV 2 Sportskanalen og p\xc3\xa5 TV 2 Sumo._NEWLINE_Som et eget punkt i avtalen skulle TV 2  installere m\xc3\xa5lkameraer i hver hall i GET-ligaen til en samlet verdi p\xc3\xa5 mellom 1,35 og 1,8 millioner NOK. M\xc3\xa5lkameraer og videod\xc3\xb8mming hadde v\xc3\xa6rt etterspurt i norsk ishockey grunnet flere kontroversielle situasjoner i de siste sesongene, men p\xc3\xa5 grunn av den \xc3\xb8konomiske situasjonen i forbundet og ishockeyklubbene hadde forslagene aldri blitt noe av. Fra f\xc3\xb8r fantes det bare m\xc3\xa5lkamera i DNB Arena i Stavanger.\n_START_SECTION_\nPrisutdeling\n_START_PARAGRAPH_\n\xc3\x85rets lag og prisvinnere ble stemt frem av GET-ligaens trenere og spillere. F\xc3\xb8lgende spillere ble stemt frem:'